text: Se usædvanlig video: Hele højre side faldt af lastbil
  30 januar 2018 kl. 13.33
  Lastbilens anhænger mistede tirsdag hele højre side i Fredericia. Det spærrede kortvarigt en rundkørsel.
  Det er svært at beholde lasten inde i anhængeren, når hele den ene side pludselig falder af. Det måtte en lastvognschauffør sande tirsdag formiddag.
  - Klokken 10.08 fik vi anmeldelse om, at en lastbil havde tabt nogle jernplader i en rundkørsel i Fredericia, siger vagtchef hos Sydøstjyllands Politi, Halfdan Kramer, til TV SYD.
  Local Eyes var på stedet under oprydningen. Se mere video på localeyes.dk.
  Halfdan Kramer, vagtchef, Sydøstjyllands Politi: "Vi var derude med færdselspoliti, men der er ingen skader på vejbane, skilte eller autoværn."
  Rundkørslen ved Egeskovvej og Ydre Ringvej/Ryttergrøftvejen var spærret i en kortere periode, mens politi og brandfolk fra TrekantBrand fjernede metalpladerne fra vejen. Ellers foregik uheldet forholdsvis udramatisk.
  - Vi var derude med færdselspoliti, men der er ingen skader på vejbane, skilte eller autoværn. Transportfirmaet blev senere kontaktet for at læsse pladerne om, slutter vagtchefen.
  Politiet oplyser, at sagen nu mere er en forsikringssag end en politisag.
  
  
  